A4-0152/98

Ψήφισμα σχετικά με την ερμηνευτική ανακοίνωση της Επιτροπής όσον αφορά την ελεύθερη παροχή υπηρεσιών και το γενικό συμφέρον στη δεύτερη τραπεζική οδηγία [SEC(97)1193-C4-0465/97]

Το Ευρωπαϊκό Κοινοβούλιο,

- έχοντας υπόψη την ερμηνευτική ανακοίνωση της Επιτροπής (SEC(97)1193 - C4-0465/97),

- έχοντας υπόψη την δεύτερη τραπεζική οδηγία 89/646/ΕΟΚ ((ΕΕ L 386 της 30.12.1989, σελ. 1. )) όπως τροποποιήθηκε από την οδηγία 92/30/ΕΟΚ ((ΕΕ L 110 της 28.4.1992, σελ. 52.)),

- έχοντας υπόψη τις παρατηρήσεις της Επιτροπής καθώς και των εμπειρογνωμόνων που εκφράστηκαν κατά την ακρόαση της Επιτροπής Νομικών Θεμάτων και Δικαιωμάτων των Πολιτών στις 6 Ιανουαρίου 1998,

- έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων οι οποίες έχουν άμεσες επιπτώσεις στην λειτουργία της προαναφερθείσας οδηγίας, όπως εξετάζονται εκτενώς στην ανακοίνωση, κυρίως δε όσον αφορά την πρόσφατη απόφαση στην υπόθεση Parodi (C-222/95 της 9.7.1997),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών καθώς και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0152/98),

1. εκφράζει την ικανοποίησή του για το γεγονός ότι η Επιτροπή επιχείρησε να εξαλείψει ορισμένα ασαφή στοιχεία από το κείμενο της δεύτερης τραπεζικής οδηγίας μέσω ερμηνευτικής ανακοίνωσης, κυρίως δε ενόψει της προσεχούς καθιερώσεως ενός ενιαίου νομισματικού καθεστώτος, και χαιρετίζει πρωτίστως το γεγονός, ότι η Επιτροπή διασαφηνίζει στην εισαγωγή της ανακοινώσεώς της, ότι η δοθείσα από αυτήν ερμηνεία κατ' ουδένα τρόπο μπορεί να δεσμεύσει τα κράτη μέλη και το Δικαστήριο των Ευρωπαϊκών Κοινοτήτων[semigr ]

2. θεωρεί ότι η διασαφήνιση αυτή είναι σημαντική, επειδή η Επιτροπή σε άλλο σημείο της εισαγωγής της συνιστά «στους εμπλεκόμενους φορείς, τις εθνικές διοικήσεις, τους οικονομικούς φορείς και καταναλωτές» να θεωρήσουν την ανακοίνωσή της ως «μέσο αναφοράς, το οποίο διευκρινίζει το νομικό πλαίσιο εντός του οποίου .... θα πρέπει να μπορούν να ασκούνται οι τραπεζικές δραστηριότητες ....»[semigr ]

3. επισημαίνει ωστόσο τον κίνδυνο που συνίσταται στο ότι κατ´ αυτόν τον τρόπο δεν ακολουθείται η επίσημη οδός της κοινοτικής νομοθετικής διαδικασίας, και ότι μπορεί μεν το Κοινοβούλιο να εκφράσει τις απόψεις του, αλλά δεν μπορεί, όπως και το Συμβούλιο, να ασκήσει τις επίσημες αρμοδιότητές του ως προς τη συναπόφαση[semigr ]

4. επισημαίνει επίσης την έλλειψη συνέπειας εκ μέρους της Επιτροπής η οποία ταυτόχρονα με την παρούσα γνωμοδότηση, ανακοινώνει τροποποίηση της δεύτερης τραπεζικής οδηγίας στο πλαίσιο του προγράμματος «SLΙΜ» και πιό συγκεκριμένα όσον αφορά τη διαδικασία γνωστοποίησης[semigr ]

5. συμφωνεί με την Επιτροπή ότι θα πρέπει, λαμβανομένης υπόψη της εμπιστοσύνης που θα πρέπει να δειχθεί στους ελέγχους των αρχών του κράτους μέλους προέλευσης, να καταργηθεί η διαδικασία της γνωστοποίησης, αντιμετωπίζοντας ειδικά την περίπτωση που αρχές του κράτους μέλους υποδοχής αρνούνται, μετά από γνωστοποίηση και για λόγους γενικού συμφέροντος να επιτρέψουν την παροχή διασυνοριακών τραπεζικών υπηρεσιών[semigr ]

6. διαπιστώνει ότι αυτή η κατάργηση της διαδικασίας γνωστοποίησης καθιστά λιγότερο επιτακτικό τον καθορισμό του κράτους μέλους όπου πραγματοποιήθηκε η παροχή υπηρεσιών, ενώ ταυτόχρονα επιτρέπει στα δύο μέρη, σε περίπτωση διαφωνίας για μία συναλλαγή, να επιλέξουν σε ποιά εθνική δικαστική αρχή θα ασκήσουν την προσφυγή[semigr ]

7. θεωρεί ότι ο τόπος παροχής της υπηρεσίας αποτελεί επίσης πηγή σύγχυσης, κυρίως διότι, με τις σημερινές σύγχρονες μεθόδους επικοινωνίας, όπως το Διαδίκτυο (Internet), είναι πολύ δυσκολότερο να καθορισθεί ο τόπος αυτός, αλλά πιστεύει ότι έτσι θα επωφελείται ο καταναλωτής, ο οποίος στο πλαίσιο δικαστικών διαδικασιών, βρίσκεται ήδη, σε ασθενέστερη οικονομική θέση, επειδή κατ´ αυτόν τον τρόπο θα έχει τη δυνατότητα επιλογής της αρμόδιας εθνικής δικαστικής αρχής όπου θα ασκήσει την προσφυγή του[semigr ]

8. εφιστά όλως ιδιαίτερα τη προσοχή της Επιτροπής στο γεγονός ότι, μέσω της διαδικασίας γνωστοποίησης, ενδέχεται κοινοτικά τραπεζικά ιδρύματα, που επιθυμούν να παρέχουν υπηρεσίες σε άλλα κράτη μέλη, να περιέλθουν σε δυσμενέστερη θέση σε σύγκριση με τραπεζικά ιδρύματα από τρίτες χώρες[semigr ]

9. τονίζει επίσης ότι πρέπει να καταργηθεί η διαδικασία γνωστοποίησης επειδή μία ενδεχόμενη άρνηση παροχής αδείας θα βασίζεται σε ερμηνεία εκ μέρους των αρχών του κράτους μέλους εγκατάστασης της έννοιας «γενικό συμφέρον», την οποία η Επιτροπή δεν μπορεί να προσδιορίσει ιδίως σε αυτήν την ερμηνευτική ανακοίνωση[semigr ]

10. αντίθετα, προσυπογράφει την αντίληψη της Επιτροπής όσον αφορά την υπεροχή του κοινοτικού δικαίου έναντι του διεθνούς ιδιωτικού δικαίου, επειδή το κοινοτικό δίκαιο όχι μόνον παρέχει περισσότερη προστασία στον καταναλωτή στο πλαίσιο αυτό αλλά έχει και χαρακτήρα περισσότερο εξειδικευμένο[semigr ]

11. επισημαίνει, παρά τις αντιρρήσεις που προκαλεί η υπό εξέταση ανεπίσημη ερμηνευτική ανακοίνωση, το θετικό αντίκτυπο που μπορεί να έχει αυτή η μέθοδος περαιτέρω διευκρινίσεων για τη λήψη αποφάσεων από τα δικαιοδοτικά όργανα των κρατών μελών σε περίπτωση διευθετήσεως μιας διαφοράς μεταξύ του τραπεζικού ιδρύματος το οποίο παρέχει υπηρεσία σε άλλο κράτος μέλος και των αρχών του κράτους υποδοχής και/ή των καταναλωτών[semigr ]

12. εκφράζει τη λύπη του για το γεγονός ότι η Επιτροπή δεν αναφέρει πρακτικά παραδείγματα για ρυθμίσεις, οι οποίες κατά την άποψη μεν των κρατών μελών δικαιολογούνται από το γενικό συμφέρον, κατά την Επιτροπή δε θεωρούνται ως απαράδεκτες[semigr ] φρονεί ότι ένα τόσο αφηρημένο θέμα, όπως αυτό που αποτελεί αντικείμενο της ανακοινώσεως, μπορεί να καταστεί σαφές και κατανοητό μόνο μέσω της αναφοράς συγκεκριμένων παραδειγμάτων και ότι αυτό θα πρέπει να προτιμηθεί έναντι αναλόγου διαβήματος των ενδιαφερομένων κρατών μελών[semigr ]

13. εκφράζει την ελπίδα ότι χάρη στην ανακοίνωση αυτή θα αυξηθεί η παροχή διασυνοριακών τραπεζικών υπηρεσιών προς όφελος των καταναλωτών και των επιχειρήσεων εντός της Ευρωπαϊκής Ένωσης[semigr ]

14. θεωρεί μεγάλο μειονέκτημα το γεγονός ότι η Επιτροπή μόνο παρεμπιπτόντως αναφέρει, ότι μπορεί ενδεχομένως να κινήσει, εφόσον διαθέτει πληροφορίες για περιοριστικές διατάξεις, μια διαδικασία για παράβαση των συνθηκών, σύμφωνα με το άρθρο 169 ΣΕΚ κατά του σχετικού κράτους μέλους, χωρίς να δηλώνει ξεκάθαρα και σαφώς με ποιο τρόπο προτίθεται στις περιπτώσεις αυτές να ασκήσει το ρόλο της ως θεματοφύλακα των συνθηκών[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στις ελεγκτικές αρχές των κρατών μελών.